Jimmy Carter

James Earl Carter Jr. (* 1. október 1924, Plains, Georgia, USA† 29. december 2024, Plains)Jimmy Carter, former US president, dies aged 100,BBC, 29.12.2024  bol americký politik a štátnik. Bol 39. prezidentom Spojených štátov (1977 – 1981), 83. guvernérom Georgie (1972 – 1975) a senátorom za Georgiu (1962 – 1966). V roku 2002 získal Nobelovu cenu za mier.

V prezidentských voľbách v roku 1976 porazil republikánskeho kandidáta Geralda Forda.

 Životopis 

 Detstvo a mladosť 
Narodil sa vo Wise Sanitariumhttp://www.presidentialavenue.com/jec.cfm a bol tak prvým prezidentom narodeným v nemocnici. Bol najstarší zo štyroch detí obchodníka, farmára a zákonodarcu Jamesa Earla Cartera (1894 – 1953) a zdravotnej sestry a sociálnej aktivistky Bessie Lillian Gordyovej (1898 – 1983).

Mal škótsko-írske a anglické korene (jeden z jeho predkov z otcovej strany prišiel do amerických kolónií v roku 1635)." http://pqasb.pqarchiver.com/boston/access/1976715912.html? Jeho rodina žije v štáte Georgia sedem generácií. Jeho predkovia bojovali v Americkej revolúcii a sú členmi Sons of the American Revolution. Carterov praprastarý otec L. B. Walker Carter (1832 – 1874) bojoval v konfederačnej armáde v občianskej vojne.

V roku 1943 ukončil štúdium na United States Naval Academy v Annapolise ako 59. najlepší z 820 absolventov. Po službe v Atlantickom a Tichom oceáne študoval jadrovú fyziku a inžinierstvo na Union College v Schenectady.http://www.nobelprize.org/nobel_prizes/peace/laureates/2002/carter-bio.html

V roku 1946 sa oženil s Rosalynn Eleanor Smithovou (* 1927). Mali štyri deti: John William (* 1947), James Earl (* 1950), Donnel Jeffrey (* 1952) a Amy Lynn (* 1967).

 Prezidentské obdobie 
Za jeho najväčšie úspechy sa považuje vytvorenie národnej energetickej politiky a reforma vlády, ktorá viedla k vytvoreniu dvoch ministerstiev, ministerstva energetiky a ministerstva školstva. Carter takisto úspešne dereguloval niektoré priemyslové odvetvia a zároveň presadil silnejšiu legislatívu na ochranu životného prostredia a rozširovanie národných parkov na Aljaške. V medzinárodnej politike sa medzi jeho najväčšie úspechy radí uzatvorenie dohôd z Camp David medzi Egyptom a Izraelom, dohody o Panamskom prieplave, nadviazanie plných diplomatických stykov s Čínou a rokovania o dohode SALT II.

Počas jeho vlády USA neviedli žiadnu vojnu.

Carterov politický pád sa začal v novembri 1979, keď sa v Iráne uskutočnila islamská revolúcia a na americkom veľvyslanectve v Teheráne bolo zajatých niekoľko desiatok amerických občanov ako rukojemníkov. Keď o mesiac neskôr došlo k útoku ZSSR na Afganistan, Carter sa začal javiť ako slabý prezident, za ktorého vplyv Spojených štátov vo svete začal klesať. Presvedčil však v tejto súvislosti olympijský výbor USA, aby 12. apríla 1980 rozhodol o neúčasti amerických športovcov na XXII. letných olympijských hrách v Moskve.

Ďalšia vlna sklamania sa objavila, keď v apríli 1980 celkom zlyhali operácie na oslobodenie rukojemníkov. Ak by boli úspešné, Carter by mal väčšiu šancu obhájiť prezidentský úrad. V novembri 1980 ho celkom podľa očakávania porazil Ronald Reagan. O desať rokov neskôr sa zistilo, že vydanie rukojemníkov bolo zámerne pozdržané, aby sa odohralo až po voľbách.Honegger, Barbara.: October Surprise, New York: Tudor, 1989. 323 stran.Parry, Robert.: Trick or Treason: The October Surprise Mystery, New York: Sheridan Square Press, 1993. 350 stran.Sick, Gary.: October Surprise: America's Hostages in Iran and the Election of Ronald Reagan, New York: Times Books – Random House, 1991. 278 stran Udalosť bola nazvaná Októbrové prekvapenie (October Surprise).

Po odchode z úradu sa Carter začal venovať predovšetkým charite a podieľal sa na mierovom riešení niektorých konfliktov. V roku 2002 získal za svoju prácu Nobelovu cenu za mier.

 Osobný život 

 Dlhovekosť 
20. januára 2017, vo veku 92 rokov, sa Carter stal najdlhšie žijúcim exprezidentom, ktorý sa zúčastnil prezidentskej inaugurácie (40 rokov po svojej vlastnej). Po dvoch rokoch, 22. marca 2019, sa stal najdlhšie žijúcim americkým prezidentom v histórii, keď prekonal Georgea H. W. Busha, ktorý zomrel v novembri 2018 vo veku 94 rokov a 171 dní. Obaja sa narodili v roku 1924. 1. októbra 2024 sa ako prvý prezident USA dožil 100 rokov.

Zomrel 29. decembra 2024, vo svojom rodnom meste Plains v Georgii. 

 Referencie 

 Literatúra 
 John Dumbrell: The Carter Presidency. 1993
 Erwin C. Hargrove: Jimmy Carter as President. 1988
 Charles O. Jones: The Trusteeship Presidency. 1988
 Herbert A. Rosenbaum, Alexander Ugrinsky (Hrsg.): The Presidency and Domestic Policies of Jimmy Carter. 1994
 Herbert A. Rosenbaum, Alexander Ugrinsky (Hrsg.): Jimmy Carter: Foreign Policy and Post-Presidential Years. 1994

 Iné projekty 

 Externé odkazy 
 Oficiálny životopis na stránkach Bieleho domu 
 Jimmy Carter  
 Jimmy Carter na Britannica.com

Kategória:Prezidenti USA
Kategória:Guvernéri Georgie
Kategória:Senátori USA
Kategória:Členovia Demokratickej strany USA
Kategória:Kandidáti Demokratickej strany na prezidenta USA
Kategória:Poľovníci USA
Kategória:Nositelia Nobelovej ceny za mier
Kategória:Nositelia Nobelovej ceny z USA
Kategória:Nositelia Radu Manuela Amadora Guerrera
Kategória:Osobnosti roka časopisu Time
Kategória:Absolventi United States Naval Academy
Kategória:Storoční ľudia
Kategória:Osobnosti USA anglického pôvodu
Kategória:Osobnosti USA írskeho pôvodu
Kategória:Osobnosti USA škótskeho pôvodu
Kategória:Osobnosti z Georgie